|  |
| --- |
| PRITARTA |
| Kauno miesto savivaldybės  administracijos direktoriaus  2022 m. birželio 8 d.  įsakymu Nr. A-2214  PATVIRTINTA  Kauno lopšelio-darželio ,,Linelis“ direktoriaus  2022 m. kovo 18 d.  įsakymu Nr. V-40 |

**KAUNO LOPŠELIO-DARŽELIO ,,LINELIS“**

**2022-2024 METŲ STRATEGINIS PLANAS**

|  |  |  |  |
| --- | --- | --- | --- |
| **Metų prioritetinė veikla** | **Siekiamas pokytis  (vertinimo kriterijus, matavimo vienetas)** | **Siekiama reikšmė** | **Sąsaja savivaldybės strateginio planavimo dokumentais, kurie lemia įstaigos  veiklos prioritetus** |
| *1. Įtraukiojo ugdymo užtikrinimas įvairių poreikių vaikams* | Pedagogų ir švietimo pagalbos specialistų, dalyvavusių tiksliniuose mokymuose, skirtuose, įtraukčiai švietime, skaičius (žm. sk.) | 7 | Švietimo įstatymo 5 str. 5 d., 14 str. 7 d., 30 str. papildymas |
| *2. Ugdymo kokybės gerinimas* | Ikimokyklinio amžiaus vaikų pasiekimų ir pažangos lygio, atitinkančio vaiko raidą, dalis (proc.) | **92** | Kauno miesto savivaldybės 2022–2024 metų strateginis veiklos planas, patvirtintas Kauno miesto savivaldybės tarybos 2022 m. vasario 1 d. sprendimu Nr. T-3 „Dėl Kauno miesto savivaldybės 2022–2024 metų strateginio veiklos plano patvirtinimo“. |
| Labai gerai ir gerai ugdymo kokybę vertinančių tėvų (globėjų, rūpintojų) dalis (proc.) | **91** |  |
| Labai gerai ir gerai vaiko savijautą vertinančių tėvų (globėjų, įtėvių, rūpintojų) dalis (proc.) | **93** |  |
| Vienam pedagogui tenkantis vaikų skaičius (žm. sk.) | **13** |  |
| Metiniai savivaldybės biudžeto asignavimai | **504833,00 tūkst. eurų** (bendra įstaigai skirta lėšų suma)**:** | | |
| Veiklos planu prisidedama siekiant šių  Kauno miesto savivaldybės n – (n + 2) metų  strateginio veiklos plano tikslų ir uždavinių | **Kauno miesto savivaldybės 2022–2024 metų strateginis veiklos planas.** | | |

**I SKYRIUS**

**VEIKLOS KONTEKSTAS**

Kauno lopšelio-darželio „Linelis“ strateginis planas 2022–2024 m. parengtas vadovaujantis Lietuvos Respublikos švietimo įstatymu, atsižvelgiant į Valstybinę švietimo 2013-2022 metų strategiją, Valstybės pažangos „Lietuva 2030“ strategiją, Lietuvos Respublikos švietimo ir mokslo ministro įsakymą ,,Geros mokyklos koncepcija“, Lietuvos higienos normą HN 75:2016, Kauno miesto savivaldybės 2022–2024 metų strateginį veiklos planą, Kauno lopšelio-darželio „Linelis“ ikimokyklinio ugdymo programą (2018), Priešmokyklinio ugdymo bendrąją programą (2014), prevencinę „Zipio draugai“ programą, dr. A. Tamušauskaitės parengtą ,,Vaikų emocinio intelekto ugdymas/is pagal Mahac Arora metodiką ikimokykliniame/priešmokykliniame amžiuje“, dr. A. Tamušauskaitės adaptuotą doc. L. Navickienės „Emocinio imitavimo metodą“. Kauno lopšelio-darželio „Linelis“ 2022-2024 m. strateginis planas pagrįstas 2019-2021 m. strateginio plano įgyvendinimo analize, įsivertinimo išvadomis ir rekomendacijomis, bendruomenės siūlymais bei žmogiškųjų ir materialinių išteklių galimybėmis.

Kauno lopšelio-darželio „Linelis“ 2022–2024 m. strateginio plano tikslų įgyvendinimui, siekiama įstaigos atvirumo kaitos pokyčiams, proceso ir rezultato dermės, bendruomenės sutelkimo aktualioms problemoms spręsti: ikimokyklinio ir priešmokyklinio ugdymo kokybės ir vaikų pasiekimų ir pažangos rezultatų gerinimui bei pasirengimui mokyklai, įvairių ugdymo/si metodų pritaikymui, darželio edukacinių aplinkų turtinimui, modernizavimui, įrengimui, būtiniausių remonto darbų atlikimui.

Rengiant lopšelio-darželio ,,Linelis“ 2022–2024 m. strateginį planą, laikomasi viešumo, atvirumo, bendravimo, bendradarbiavimo ir partnerystės, konceptualumo, perspektyvumo, veiksmingumo principų.

**II SKYRIUS**

**PAGRINDINIAI ĮSTAIGOS VEIKLOS REZULTATAI PER 2019-2021 METUS**

Kauno lopšelis-darželis „Linelis“ yra Kauno miesto savivaldybės Dainavos mikrorajono ikimokyklinė įstaiga, teikianti ikimokyklinio ir priešmokyklinio ugdymo paslaugas. Lopšelyje-darželyje ,,Linelis” veikia 11 grupių, iš jų: 3 lopšelio, 2 priešmokyklinio ugdymo, 6 darželio (iš jų dvi taiko M. Montessori metodą). Devynios grupės dirba 10.30 val., dvi – 12.00 val. Projektinis vietų skaičius yra 193. Ugdomi vaikainuo 1,5 iki 7 metų, integruojami specialiųjų poreikių vaikai. Ugdymo procesas organizuojamas vadovaujantis Kauno lopšelio-darželio „Linelis“ ikimokyklinio ugdymo programa (2018), Bendrąja priešmokyklinio ugdymo ir ugdymosi programa (2014). Siekiant ugdyti vaikų emocinį intelektą įgalinant patirtinį vaikų bei pedagogų mokymą/si,priešmokyklinio ugdymo grupėse įgyvendinta dr. A. Tamušauskaitės programa „Vaikų emocinio intelekto ugdymasis ikimokyklinėje/ priešmokyklinėje įstaigoje naudojant M. Arora metodiką“, ikimokyklinio amžiaus ugdymo grupėse įdiegtas dr. A. Tamušauskaitės adaptuotas doc. L. Navickienės „Emocinio imitavimo metodas“ bei 2 prevencinės programos: tarptautinė socialinių įgūdžių programa „Zipio draugai“, ,,Alkoholio, tabako ir kitų psichiką veikiančių medžiagų vartojimo prevencijos programa“.

Vaikų pasiekimai ir pažanga vertinama pagal Lietuvos Respublikos švietimo ir mokslo ministerijos patvirtintą ,,Ikimokyklinio amžiaus vaikų pasiekimų aprašą“, o priešmokyklinio amžiaus vaikų brandumas mokyklai įvertinamas pagal kompetencijas.

Siekiant pagerinti vaikų mitybą, formuojant sveikos gyvensenos įgūdžius, įstaiga nuo 2008 m. dalyvauja ES remiamose programose: „Pienas vaikams“ ir nuo 2012 m. „Vaisių vartojimo skatinimas mokyklose“.

Darželyje dirba 25 pedagogai, iš jų: direktorė, kuriai suteiktas socialinių mokslų daktaro laipsnis, 2 magistro laipsnį, 21 aukštąjį išsilavinimą, 2 aukštesnįjį išsilavinimą turinčios pedagogės; 28% pedagogių yra įgijusių metodininko kvalifikacinę kategoriją, 52% pedagogių, įgijusių vyresniojo mokytojo kvalifikacinę kategoriją ir 12% pedagogių, įgijusių mokytojo kvalifikacinę kategoriją. Ugdomąjį procesą organizuoja mokytojos, meninio ugdymo mokytojos (muzika ir šokis), logopedė.

**Įgyvendinant 2019-2021 metų strateginius tikslus, pasiekti ženklūs pokyčiai:**

1. **Tikslas: Skatinti vaikų ugdymosi motyvaciją įvairiose aplinkose, įgyvendinant projektus, panaudojant patirtinį ugdymą.**

* Parengti ir pristatyti darželio pedagogams 2 moksliniai pranešimai ir pravesti 2 mokymai: ,,Vaikų emocinio, socialinio ir kūrybiškumo intelekto ugdymas/is naudojant doc. L. Navickienės Emocinio imitavimo metodą“ bei ,,Vaikų emocinio - socialinio intelekto ugdymas/is naudojant M. Arora metodiką“; skaityta paskaita tėvams: ,,Vaikų emocinio intelekto ugdymas/is šeimoje naudojant doc. L. Navickienės „Šeimos knygą“ ir IKT”.
* Įrengtos naujos edukacinės erdvės darželio koridoriuose ,,Jausmų erdvė“, ,,Meno terapija“, sukurta lauko muzikinių instrumentų erdvė ,,Kamerinis kiemelis“, įkurtos dvi judėjimo erdvės ,,Sėkmės takelis" ir ,,Aktyvumo takelis"; lauko terasoje įkurtos kūrybinė erdvė.
* Įgyvendintas projektas ,,Žaidžiame ir kuriame kartu“ netradicinėje aplinkoje, atrasti nauji mokymo/si būdai, padedantys atsiskleisti vaikų kūrybiškumui, aktyviam pažinimui.
* Nuo 2019-09-06 buvome tarptautinio eTwinning tarptautinio projekto [„Netipinė aplinka ir vaikų kūrybiškumo plėtotė“](https://live.etwinning.net/projects/project/198431) kūrėjai, koordinatoriai ir vykdytojai.
* Nuo 2019-09-13 buvome bendrakūrėjai, koordinatoriai ir vykdytojai (kartu su Galiavos J. Lukšos gimnazija) tarptautinio eTwinning projekto „Tarpkultūrinės komunikacijos įgūdžių tobulinimas ir jų integravimas užsienio kalbų ir kitų dalykų pamokose“. Vaikai, pedagogai, vadovai ir bendruomenė mokėsi meno, kultūros bei pasaulio kalbų iš VDU užsienio kalbų katedros studentų ir projekto partnerių.
* Sukurtos IKT metodines priemonės vaikų žodyno plėtojimui, kalbiniams bei meniniams gebėjimams įgyti, refleksijai skatinti; parengti pranešimai, kuriuos pedagogų komanda pristatė tarptautinėje konferencijoje „Pasaulio menas ir kultūra tarpdisciplininiu aspektu“, e-dienyne, įstaigos svetainėje, projekto facebook grupėje „World universities to schools 2019-2020 Kaunas“, eTwinning platformos projekto erdvėje.
* Sudarytos sąlygos visiems tėvams dalyvauti vaikų savijautos ir ugdymo kokybės vertinime bei poreikių nustatyme prieinamu būdu per [www.apklausa.lt](http://www.apklausa.lt). Kasmet vykdytas vaikų savijautos tyrimas „Vaikų emocinio intelekto ugdymo/si poreikiai lopšelyje-darželyje „Linelis“ (tėvų apklausa) ir vaikų ugdymo kokybės tyrimas „Vaikų ugdymo kokybė lopšelyje-darželyje „Linelis“ (tėvų apklausa).
* 2021 m. baigtas įgyvendinti tarptautinis įstaigos eTwinning projektas „Netipinė aplinka – vaikų kūrybiškumo plėtotė“ (220 narių, 6 užsienio šalys), įtraukęs daugiau kaip 40 Kauno ir Kauno raj. įstaigų, taip pat Lietuvos švietimo įstaigų, 2021 metais apdovanotas Nacionalinės paramos tarnybos KOKYBĖS ŽENKLELIU už įtraukumą į ugdymą/si ir projektinio ugdymo/si turinio skaitmeninimą. Įgyvendinant projektą įstaigoje suorganizuota virš 40 renginių vaikams, 1 renginys vaikams respublikoje – ,,Jerusalema vilties šokio iššūkis”; sukurti 2 projekto filmai.
* Baigtas įgyvendinti tarptautinis įstaigos su partneriu sukurtas eTwinning projektas ,,Tarpkultūrinės komunikacijos įgūdžių tobulinimas ir jų integravimas užsienio kalbų ir kitų dalykų pamokose“, per 3 metus laimėjęs 8 kokybės ženklelius, laimėjęs Europos kalbų ženklelį ir padėką, laimėjęs geriausių kalbos projektų filmų konkurse Lietuvoje ir vienintelis atstovavęs Lietuvą Briuselio tarptautinėje konferencijoje „European Day of Languages 2020 Education Begins With Language“. Įgyvendinant projektą įstaigoje suorganizuoti 6 renginiai vaikams ir 2 renginiai vaikams respublikoje.
* Projekto užbaigimui 2021-11-25 surengta tarptautinė konferencija „Įtraukiojo ugdymo įgalinimas per mokymąsi komandoje", kurioje pranešimus skaitė įstaigos vadovai bei mokytojos; skaitmenizuotus e-pranešimus knygai parengė 10 įstaigos mokytojų ir 19 projekto narių iš visos Lietuvos. Buvo sukurta konferencijos pranešėjų patirčių IKT e-knyga, kuri patalpinta ir prieinama KŠIC patirčių banke (<https://drive.google.com/drive/folders/12JPNUNFx8PDRHxL-UcLsVUboHvNowwHe?usp=sharing>.
* Visose grupėse adaptuotos ES projekto „Inovacijos vaikų darželyje“ priešmokyklinio ugdymo projektų (projekto kodas Nr. 09.2.1-ESFA-V-726-01-0001) novacijos ir įgyvendinta 20 projekto adaptuotų veiklų su vaikais grupėse bei lauke, parengtos įgyvendintų veiklų ir vaikų pasiekimų skaitmeninės priemonės.
* Patobulinta IKT kompetencija: baigti NŠA organizuoti mokymai: 95% mokytojų bei specialistų baigė 60 val. mokymus pagal ES projektą „Mokyklų darbuotojų, koordinuojančių informacinių ir komunikacinių technologijų veiklą, kompetencijos tobulinimas“ ir gavo pažymėjimus.

1. **Atnaujinti ugdymo turinio planavimą, vaikų pasiekimų ir pažangos vertinimo ir tėvų informavimo sistemą.**

* Nuo 2019-09-02 įdiegtas elektroninis dienynas ,,Mūsų darželis“: pedagogai ir specialistai planuoja, veda vaikų lankomumo apskaitą, atlieka vaikų pasiekimų ir pažangos vertinimą. Darbas elektroninėje erdvėje tapo informatyvesnis, tikslingesnis, planavimas struktūringesnis, vaikų pasiekimai matomi – tiek individualiai, tiek bendrai. Tėvai aktualią ir tikslinę informaciją gauna greitai ir savalaikiai.
* Ugdymo procese beveik 95 % pedagogų ir specialistų taiko IKT, įvairiose veiklose naudoja interaktyvų ekraną, adaptuoja IKT svetainės „Žiburėlis“ priemones vaikų kalbiniams, matematiniams bei socialiniam įgūdžiams įgyti bei lavinti.
* Dalyvaujant tarptautiniuose eTwinning projektuose, naudojant įvairius IKT Web2 ir Google Apps įrankius bei programas (Padlet, Animoto, Linoit.com ir kt.), sukurtos originalios, vaikų motyvaciją skatinančias netipinės ugdymo/si aplinkos bei preimonės, kurios suskaitmenintos ir pateiktos bei matomos projektų eTwinning space erdvėse, įstaigos svetainėje, e-dienyne, linoit.com skelbimų lentose.
* Vaikai kalbinius, meninius bei socialinius gebėjimus lavino gyvai ir tinklaveikoje nuotoliniu būdu integruotose veiklose naudojant IKT su VDU užsienio kalbų katedros studentais ir Lietuvos darželių, mokyklų, gimnazijų ugdytiniais, mokytojais bei specialistais. Inicijuotas projekto respublikinis folkloro festivalis ,,Šėltinis-2020“ bendradarbiaujant su Kauno švietimo inovacijų centru.
* Parengtos 5 video priemonės, sukurta 20 skaitmeninių priemonių naudojant https://www.qrcode-monkey.com/, Linoit.com, Coogle.it, Canva.com, Movavi video editor ir kt. programas; grupėse įdiegtos ir taikomos Movavi video editor, TuxPaint, Drawing for children ir kt. IKT programos; įdiegta ir naudojama IKT švedų K. Malbert muzikos kolekcija.

1. **Patobulinti materialinių ir finansinių išteklių valdymą, atnaujinant vidaus ir lauko ugdymo(si) aplinkos.**

* Įteisintas senas draudžiamasis kelio ženklas (įvažiuoti draudžiama); pastatytas naujas draudžiamasis ženklas (sustoti draudžiama) prie įstaigos kairės pusės įvažiavimo, uždėti įspėjamieji ženklai ant vartų.
* Pašalinta darželio teritorijoje 10 nesaugių medžių ir 2 medžiai nugenėti.
* Įrengtos žaidimų aikštelių dangos.
* Gavus paramą iš programos „*Pienas vaikams“,* įstaigos kieme pasodinti vaismedžiai (obelys, kriaušės).
* Atlikti remontai penkiuose kabinetuose.
* Atliktas 45% grupių patalpų remontas, atnaujintas aktų salės parketas.
* Apšiltintas pastato stogas 300 m² .
* Išnuomotos 2 salės (šokių ir sporto) mūsų įstaigos vaikų neformaliam ugdymui.
* Grupės atnaujintos naujais vaikiškais baldais, ugdymo/si priemonėmis, žaislais, žaidimais, STEAM priemonėms, interaktyviais žaislais.
* Nupirktas 1 stacionarus kompiuteris, 2 nešiojami kompiuteriai, 8 planšetiniai kompiuteriai, 1 interaktyvus ekranas ,,Smart max".

**III SKYRIUS**

**STIPRYBIŲ, SILPNYBIŲ, GALIMYBIŲ IR GRĖSMIŲ ANALIZĖ**

|  |  |
| --- | --- |
| **Stiprybės**   * Įgyvendinti visi 2019-2021 metų strateginio plano tikslai, viršyti rodikliai. * Sukurta estetiška, turtinga vidaus ir lauko aplinka vaikų ugdymui/si. * Užtikrinta vaikų ugdymo kokybė per integruotas veiklas projektuose. * Gera vaikų savijauta įstaigoje. * Aukštai įvertinti įstaigos sukurti ir įgyvendinti eTwinning tarptautiniai projektai - gauti 2 kokybės ženkleliai. * Taikomi šiuolaikiniai ugdymo metodai, diegiamos inovacijos. * Kompetentingi, kūrybiški, išradingi, besimokantys darbuotojai. * Sudarytos itin palankios sąlygos pedagogų kvalifikacijos tobulinimui. * Vadovai inicijuoja, skatina inovacijų diegimą. * Puikios galimybės naujų ryšių užmezgimui ir plėtojimui su socialiniais parneriais nuotoliniu būdu. | **Silpnybės**   * Nepakankama mokytojų patirtis ir kompetencijos siekiant įtraukiojo ugdymo. * Specialistų komandos trūkumas darbui su specialiųjų poreikių vaikais. * Darbo sudėtingumo didėjimas, susijęs su vaikų, turinčių elgesio ir specialiųjų poreikių tenkinimu. * Nepakankamas tėvų dalyvavimas ir įsitraukimas į ugdymo procesą. * Nesaugi darželio teritorijos tvora, dalis pasivaikščiojimo takelių. |
| **Galimybės**   * Naujų mokymosi erdvių kieme ir lauke įtrauktajam ugdymui/si kūrimas. * Didesnis tėvų įtraukimas į įstaigos vykdomus du tarptautinius eTwinning projektus. * Platesnis doc. L. Navickienės emocinio imitavimo metodointegravimas visose veiklose - ypač meninėse (šokio, dailės, muzikos, kalbos). * Kryptingesnis visos komandos darbas su vaikais iš socialinės rizikos šeimų sveikatos stiprinimui, socialinių įgūdžių formavimui. * Platesnis IKT naudojimas tėvų įtraukumui į vaikų ugdymą/si. | **Grėsmės/pavojai**   * Ikimokyklinio ugdymo mokytojų ir specialistų trūkumas. * Daugėja vaikų, turinčių ugdymosi, emocijų, elgesio ir kitų sunkumų. * Išorinių socialinių negerovių (kvaišalai, smurtas, skurdas ir kt.) poveikis vaikų psichinei ir fizinei sveikatai, jų saugumui. * Vaikų sergamumas ir nelankymas dėl pandemijos ir virusinių ligų. * Darbuotojų sergamumas Covid-19 ir kitomis virusinėmis ligomis. |

**IV SKYRIUS**

**ĮSTAIGOS VIZIJA**

Saugi, atvira pokyčiams, besimokanti, adaptyvi, dialogą per įtraukumą su šeima bei partneriais nuolat kurianti ikimokyklinio ugdymo įstaiga, tenkinanti kiekvieno vaiko geros savijautos ir kokybiško ugdymo/si poreikius.

**V SKYRIUS**

**ĮSTAIGOS MISIJA**

Teikti nuo 1,8 iki 6 (7) metų amžiaus kokybišką ir atitinkantį vaiko poreikius ikimokyklinį ir priešmokyklinį ugdymą, siekti vaiko šeimos ir lopšelio-darželio partnerystės, laiduoti vaiko asmenybės skleidimąsi, ugdyti aktyvų, savimi ir savo gebėjimais pasitikintį, stiprią pažinimo motyvaciją turintį vaiką, sudaryti prielaidas tolesniam sėkmingam ugdymui(si) mokykloje.

**VI SKYRIUS**

**VERTYBĖS IR FILOSOFIJA**

„Patikimiausias būdas gerai išauginti vaikus – tai padaryti juos laimingus“ (O. Vaildas).

* Asmeninė atsakomybė
* Bendri tikslai
* Pagarba
* Dialogas
* Pasitikėjimas

**VII SKYRIUS**

**STRATEGINIO REALIZAVIMO PRIEMONIŲ PLANAS**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***1 TIKSLAS –* pagerinti įtraukiojo ugdymo/si sąlygas visiems ugdytiniams pagal jų poreikius bei išgales.** | | | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | | **Lėšų poreikis ir numatomi finansavimo šaltiniai** | | **Rezultato vertinimo kriterijus** | | | |
| **Pavadinimas, mato vnt.** | **2022 m.** | **2023 m.** | **2024 m.** |
| 1.1. Užtikrinti visuotiną darnų įtraukųjį ugdymą/si įvairių poreikių vaikams per projektinį ugdymą/si. | 1.Tarptautinio eTwinning projekto „Darni aplinka – įtraukiojo ugdymo/si įgalinimas“parengimas ir įgyvendinimas. | Direktorė,  direktorės pavaduotoja ugdymui | Bus parengtas individualius kiekvieno vaiko poreikius bei išgales tenkinantis tarptautinis projektas įtraukiant šeimas, bendruomenę, socialinius partnerius, Lietuvos ir užsienio partnerius.  2022-2024 m.m. | | Mokymo lėšos 1000,00 Eur | | Įstaigų, prisijungusių prie projekto, skaičius (vnt.) | 10 | 15 | 20 |
| Vaikų įsitraukimas, iniciatyvumo, kūrybiškumo, aktyvaus pažinimo pokytis projektinėse veiklose (pokyčio vidurkis) | 5 | 5,5 | 5,8 |
| 2.Edukacinių veiklų bei renginių įstaigoje ir mieste organizavimas darnioje aplinkoje įtraukiant visą bendruomenę. | Direktorė,  direktorės pavaduotoja ugdymui | Kartu su bendruomene, projektų nariais bei partneriais bus suorganizuoti 2 edukaciniai renginiai mieste - prevencija „Vaiko teisės ir pareigos“ bei vaikų folkloro festivalis „Šėltinis“,  rytmečiai, integruotos veiklos, kūrybinės dirbtuvės, išvykos. Pagerinti vaikų mokėjimo mokytis gebėjimai.  2022-2024 m. m. | |  | | Vaikų, dalyvavusių edukacinėse veiklose su šeima, bendruomene ir/arba projektų nariais bei partneriais, dalis nuo bendro vaikų skaičiaus lopšelyje-darželyje (procentais | 50 | 60 | 70 |
| 1.2. Skatinti ugdymo turinio kokybinius pokyčius ikimokyklinio ir priešmokyklinio ugdymo grupėse, pritaikant inovacijas. | 1.Įgyvendintas ES projektas ,,Inovacijos vaikų darželyje" visose grupėse  2022-2024 m.m. | Direktorė,  direktorės pavaduotoja ugdymui | Bus atliktos veiklos su STEAM elementais pagal ES projekto ,,Inovacijos vaikų darželyje“ metodinės medžiagos rinkinius, skirtus kūrybingumo, tyrinėjimo ir mokėjimo mokytis kompetencijoms plėtoti.  2022-2024 m.m. | |  | | Adaptuotų veiklų skaičius (vnt.) | 8 | 10 | 11 |
| 2.Gerosios patirties sklaida pagal ES projekto „Inovacijos vaikų darželyje“ rekomendacijas ikimokyklinio ugdymo pedagogams „Žaismė ir atradimai“  ir priešmokyklinio ugdymo pedagogams „Patirčių erdvės“ . | Direktorė,  direktorės pavaduotoja ugdymui | Įvyks metodinis renginys „Adaptyviosios patirties sklaida pagal ,,Inovacijos vaikų darželyje“ rekomendacijas“.  2022-2024 m.m. | |  | | Vaikų problemų sprendimo, tyrinėjimo bei mokėjimo mokytis gebėjimai pokytis adaptuotose veiklose (pokyčio vidurkis) | 5 | 5,2 | 5,5 |
|  | |
| 1.3. Sudaryti sąlygas vaikų sveikatinimui bei aktyvumui per patirtinį ir savarankišką ugdymą/si. | 1.Tarptautinio eTwinning projekto ,,Pats – patyriau, atradau, tyrinėjau, sukūriau“ parengimas ir įgyvendinimas. | Direktorė,  direktorės pavaduotoja ugdymui | Bus parengtas ir įgyvendintas tarptautinis projektas įstaigoje ir tinklaveikoje su Lietuvos bei užsienio partneriais. Bus sukurtos mobilios erdvės, tyrinėjimų ir kūrybiškumo laboratorija vaikų sveikatinimui bei aktyvumui.  2022-2024 m.m. | | Mokymo lėšos 100,00 Eur | | Sukurtų erdvių skaičius (vnt.) | 3 | 5 | 6 |
| Vaikų įsitraukimas į aktyvią veiklą projektinėse veiklose (pokyčio vidurkis) | 5,2 | 5,3 | 5,4 |
| 2.Veiklų, stiprinančių vaikų sveikatą, sveikos gyvensenos sampratą ir įgūdžių formavimą įgyvendinimas. | Direktorė,  direktorės pavaduotoja ugdymui | Bus atliktos integruotos veiklos, stiprinančios vaikų sveikatą, skatinančios aktyvumą bei savarankiškumą.  2022-2024 m.m. | |  | | Veiklų, stiprinančių vaikų sveikatą, skaičius (vnt.) | 3 | 5 | 7 |
| 1.4. Stiprinti vaikų emocinę savijautą, ugdyti asmenines ir socialines kompetencijas. | 1.Socialinio, emocinio ugdymo programų įgyvendinimas. | Vaiko gerovės komisija,  direktorė, direktorės pavaduotoja ugdymui,  pedagogų komandos. | Bus parengta ir įdiegta nauja „Socialinio mąstymo programa ikimokyklinio ir priešmokyklinio amžiaus vaikams“ (adaptuota pagal JAV programą „Socialinio mąstymo programa ikimokyklinio ir pradinio mokyklinio amžiaus vaikams“).  2022 m.m.  Bus taikomas adaptuotas L. Navickienės „Emocinio imitavimo metodas“.  2022-2024 m.m. | | Mokymo lėšos 30,00 Eur | | Pedagogų, gebančių pritaikyti prevencinės veiklos programas, dalis (procentais) | 30 | 50 | 70 |
| 2.Prevencinių programų integravimas, kūrybiškas jų taikymas ugdymo procese. | Vaiko gerovės komisija,  direktorė, direktorės pavaduotoja ugdymui,  pedagogų komandos. | Bus integruotos 2 prevencinės socialinių įgūdžių ugdymo programos.  Pagerinti vaikų emociniai ir socialiniai gebėjimai.  2022-2024 m.m. | | Mokymo lėšos 480,00 Eur | | Įgyvendintų programų skaičius (vnt.) | 2 | 2 | 2 |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ***2. TIKSLAS –* atnaujinti įstaigos veiklos kokybės įsivertinimo sistemą, siekiant pagerinti vaikų pasiekimus ir pažangą.** | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus** | | | |
| **Pavadinimas, mato vnt.** | **2022 m.** | **2023 m.** | **2024 m.** |
| 2.1. Įgalinti mokytojų ir švietimo pagalbos specialistus tobulinti profesines, pritaikant šiuolaikines įsivertinimo strategijas bei metodus. | 1. Mokytojų ir švietimo pagalbos specialistų dalyvavimas tiksliniuose mokymuose. | Direktorė | Bus dalyvaujama ES projekto „TĘSK“ mokymuose“.  2022 m.m. |  | Mokytojų, švietimo pagalbos specialistų, dalyvavusių tiksliniuose mokymuose, procentais | 5 | 0 | 0 |
| 2.Įstaigos veiklos kokybės įsivertinimo sistemos kūrimas pagal ,,Ikimokyklinio ir (ar) priešmokyklinio ugdymo programas vykdančių mokyklų veiklos kokybės įsivertinimo metodiką“. | Direktorė, pavaduotoja ugdymui. | Bus atliktas mokytojų veiklos įsivertinimas pagal metodikos klausimyną  2022-2024 m.m. | Mokymo lėšos 100,00 Eur | Pedagogų, dalyvavusių apklausoje, skaičius procentais | 70 | 80 | 100 |
| Direktorė, direktorės pavaduotoja ugdymui. | Bus atliktas tėvų ugdymo kokybės vertinimas pagal adaptuotą metodikos klausimyną per [www.apklausa.lt](http://www.apklausa.lt)  2022-2024 m.m. |  | Tėvų /globėjų, dalyvavusių apklausoje, skaičius procentais | 60 | 70 | 80 |
| 2.2.Pagerinti ikimokyklinio ir priešmokyklinio amžiaus vaikų savireguliacijos ir problemų sprendimo gebėjimus naudojant  M. Arora metodiką. | 1.Ilgalaikis M. Aroros metodikos įgyvendinimas. | Direktorė, direktorės pavaduotoja ugdymui. | Bus taikomas  dr. A. Tamušauskaitės parengtas pagal M. Arora metodiką vaikų socialinių - emocinių gebėjimų ugdymo/si metodas.  2022-2024 m.m. | Mokymo lėšos  100 Eur | Naujai įgyvendintų metodikų skaičius, (vnt.) | 1 | 1 | 1 |
| 2.Vaikų pažangos ir pasiekimų vertinimas. | Direktorė, direktorės pavaduotoja ugdymui. | Pagerėja vaikų pasiekimai ir pažanga savireguliacijos ir  problemų sprendimo srityse.  2022-2024 m.m. |  | Pagerėja vaikų pasiekimai ir pažanga (pokyčio vidurkis) | 0,1 | 0,2 | 0,2 |
|  | | | | | | | | |
| ***3. TIKSLAS –* modernizuoti bei atnaujinti lauko ir vidaus erdves užtikrinant vaikų saugumą, racionalų bei efektyvų lėšų naudojimą.** | | | | | | | | |
| **Uždaviniai** | **Priemonės pavadinimas** | **Vykdytojai** | **Planuojami rezultatai ir jų laikas** | **Lėšų poreikis ir numatomi finansavimo šaltiniai** | **Rezultato vertinimo kriterijus** | | | |
| **Pavadinimas, mato vnt.** | **2022 m.** | **2023 m.** | **2024 m.** |
| 3.1. Pagerinti vaikų ugdymo(si) higienines sanitarines sąlygas. | 1.Darželio patalpų remontai bei naujų baldų įsigijimas. | Direktorė,  direktorės pavaduotoja ūkio reikalams | Atliktas trijų grupių, sporto salės, sandėlio patalpų remontas, nupirkti nauji baldai.  2022-2024 m. m. | Įmokos už paslaugas biudžetinėse įstaigose  38000, 00 Eur | Užtikrinama saugi ir sveika ugdymo aplinka (procentais) | 50 | 70 | 100 |
| 2.Saugios dangos žaidimų aikšteles įrengimas. | Direktorė pavaduotoja ugdymui,  direktorės pavaduotoja ūkio reikalams | Įrengta žaidimo aikštelės danga pagal higienos normos reikalavimus.  2022-2024 m. m. | Savivaldybės biudžeto lėšos 1000,00 Eur | Įrengtų žaidimų aikštelių skaičius (vnt.) | 1 | 1 | - |
| 3.Lauko priemonių atnaujinimo darbų vykdymas. | Direktorė,  direktorės pavaduotoja ūkio reikalams | Perdažytos bei suremontuotos susidėvėjusios priemonės.  2022-2024 m. m. | Savivaldybės biudžeto lėšos 1000,00 Eur | Restauruotos priemonės (vnt.) | 6 | 3 | 4 |
| 4.Stogo šiltinimas. | Direktorė, direktorės pavaduotoja ūkio reikalams | Apšiltintas darželio stogas  2022 m. | Savivaldybės biudžeto lėšos 42000,00 Eur | Apšiltinto stogo dalis (m2) | 700 m2 |  |  |
| 3.2. Atnaujinti lauko erdves, skatinant vaikų aktyvumą, sveikatinimą ir kūrybiškumą. | 1. Lauko sporto aikštelės projekto parengimas. | Direktorė, direktorės pavaduotoja ūkio reikalams,  direktorės pavaduotoja ugdymui | Patvirtintas projektas.  2022 m. | Savivaldybės biudžeto lėšos 2500,00 Eur |  | Gautos lėšos sporto aikštelės projektui |  |  |
| 2. Lauko sporto aikštelės dangos paklojimas. | Direktorė, direktorės pavaduotoja ūkio reikalams,  direktorės pavaduotoja ugdymui | Baigta įrengti sporto aikštelė.  2024 m. | Savivaldybės biudžeto lėšos  20 000,00 Eur | Kvadratiniai metrai |  |  | Įrengta sporto aikštelė 100 m2 |

**VIII SKYRIUS**

**STRATEGIJOS REALIZAVIMO VERTINIMAS**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***1 TIKSLAS – pagerinti* įtraukiojo ugdymo/si sąlygas visiems ugdytiniams pagal jų poreikius bei išgales.** | | | | | | | | | |
|  | Pasiektas faktinis rezultatas  (sutampantis su esančiu strateginio planavimo sistemoje | | | Valstybės biudžeto lėšos | Savivaldybės lėšos | Specialiosios  lėšos | Parama | Kiti finansavimo šaltiniai |
| 2022 m. | 2023 m. | 2024 m. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***Išvada apie pasiektą tikslą*** | | | | | | | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***2 TIKSLAS –* atnaujinti įstaigos veiklos kokybės įsivertinimo sistemą, siekiant pagerinti vaikų pasiekimus ir pažangą.** | | | | | | | | | |
|  | Pasiektas faktinis rezultatas  (sutampantis su esančiu strateginio planavimo sistemoje | | | Valstybės biudžeto lėšos | Savivaldybės lėšos | Specialiosios  lėšos | Parama | Kiti finansavimo šaltiniai |
| 2022 m. | 2023 m. | 2024 m. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***Išvada apie pasiektą tikslą*** | | | | | | | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***3 TIKSLAS –* modernizuoti bei atnaujinti lauko ir vidaus erdves užtikrinant vaikų saugumą, racionalų bei efektyvų lėšų naudojimą.** | | | | | | | | | |
|  | Pasiektas faktinis rezultatas  (sutampantis su esančiu strateginio planavimo sistemoje | | | Valstybės biudžeto lėšos | Savivaldybės lėšos | Specialiosios  lėšos | Parama | Kiti finansavimo šaltiniai |
| 2022 m. | 2023 m. | 2024 m. |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
| ***Išvada apie pasiektą tikslą*** | | | | | | | | | |

Direktorė Asta Tamušauskaitė

Direktorės pavaduotoja ugdymui Gražina Išarienė

Direktorės pavaduotoja ūkio reikalams Daiva Jocienė

Logopedė Vilma Budrikienė

Mokytoja Ingrida Šukienė

Mokytoja Dalia Tumėnienė

PRITARTA

Kauno lopšelio-darelio ,,Linelis“ mokyklos tarybos

2022 m. kovo 18 d.

posėdžio protokolu Nr. 2.1-2